ՄԱԿ-ի գլխավոր քարտուղար Անտոնիո Գութերեշը խիստ մտահոգություն հայտնելով Սիրիայի հյուսիս-արևմտյան Իդլիբ սահմանային նահանգում ռազմական լայնամասշտաբ գործողության դեպքում մարդկային աղետի վտանգի մասին կրկին ընդգծեց, որ քիմիական զենքի ցանկացած օգտագործում անթույլատրելի է: Իդլիբ նահանգում դեպքերի արագորեն զարգանում են և Դամասկոսն ու նրա դաշնակիցները պատրաստվում են ահաբեկիչների դեմ հարձակման համար: Սիրիայի բանակը վերջին օրերին ու շաբաթներին մեծ քանակությամբ զորուժ ու զինատեխնիկա է կուտակել Իդլիբի մերձակայքում: Միևնույն ժամանակ ԱՄՆ-ն, Ֆրանսիան ու Բրիտանիան ռազմական հարձակմամբ են սպառնացել Սիրիային և դրա համար պատրվակ են ծառայեցնում Դամասկոսի կողմից քիմիական զենքի օգտագործումը, մինչդեռ շատ վերլուծաբանների համոզմամբ այս հարցը Իդլիբում քիմիական սցենարը բեմադրելու ահաբեկչական խմբերին ցույց տրված կանաչ ազդանշան է, որպեսզի դրանից հետո արևմտյան ուժերը գործի անցնեն և լայնամասշտաբ հարձակում իրականացնեն Սիրիայի տարածքի դեմ: Սա ի տես այն բանի, որ դիվանագիտական բարձրաստիճան մի աղբյուր տեղեկացրել է Իդլիբում ահաբեկիչների դեմ քանի փուլանոց գործողության հետ Թուրքիայի համաձայնության և դրա հետադարձ հաշվարկը սկսվելու մասին: Վերջին օրերին Իդլիբի կապակցությամբ Սիրիայի և Ռուսաստանի պաշտոնատարների և Ստեֆան Դի Միստուրայի հայտնած դիրքորոշումները վկայում են Սիրիայի հյուսիսում իրավիճակի սրման մասին: Սիրիայի ԱԳ նախարար Վալիդ Ալ-Մոալեմը օգոստոսի 30-ին Ռուսաստանի ԱԳ նախարար Սերգեյ Լավրովի հետ մամուլի ասուլիսի ժամանակ հայտարարեց, որ Դամասկոսը ներխուժելու է Իդլիբ, իսկ ռուս նախարարը արևմուտքին ազդարարեց ցանկացած արկածախնդրության, հարձակման կամ միջամտության կապակցությամբ: